16. ΠΡΟΕΔΡΙΚΟΝ ΔΙΑΤΑΓΜΑ της 11/31 Αυγ. 1931 Περί κωδικοποιήσως εις ενιαίον κείμενον του Ν. 3905 περί ιδρύσεως Αυτονόμου Οργανισμού Αγροτικής πίστεως εν Κερκύρα και των τροποποιησάντων ή συμπληρωσάντων τούτον ν. 5085, 5193 και 5649 ως και του Ν.Δ. της 15 Ιουλ. 1933 κυρωθέντος δια του ν. 5805. Ο περί ου πρόκειται Αυτόνομος Οργανισμός Αγροτικής Πίστεως κατηργήθη δια του Α.Ν. 17/17 Απρ. 1935 (κατωτ.αρ. 18), η δε αρμοδιότης αυτού περιήλθεν από 1 Ιουλίου 1935 εις τας Αγροτικήν Τράπεζαν Ελλάδος, το Ενεχυροδανειστήριον Λαϊκής Πίστεως και το Ταμείον Προνοίας Ελαιοπαραγωγής Κερκύρας. Αι αρμοδιότητες του Α.Ο.Α.Π. περιέχονται εις τα άρθρα 2-3 του παρόντος, άτινα παρατίθενται κατωτέρω: Άρθρ.2 (Άρθρ.2 ν. 3905).-Σκοπός του Αυτονόμου Οργανισμού της Αγροτικής Πίστεως νήσου Κερκύρας είναι: Α)Η εξυγίανσις, οργάνωσις και η περαιτέρω άσκησις της αγροτικής πίστεως εν τη νήσω Κερκύρα προς ενίσχυσιν και βελτίωσιν της γεωργικής και κτηνοτροφικής παραγωγής. Β)(Μεταβατική διάταξις αφορώσα την εξόφλησιν των προς την Εθν. Τράπεζαν χρεών των ενώσεων συνεταιρισμών Κερκύρας). Άρθρ.3.(Άρθρ.3 ν. 3905 ως ετροποποιήθη υπό άρθρ. 1 ν. 5193, άρθρ. 2 ν. 5649, άρθρ.3 Ν.Δ. 15 Ιουλ. 1933).-Ειδικώτερον οι ανωτέρω σκοποί επιδιωχθήσονται κατά τα κάτωθι: Α)Γεωργική έρευνα της νήσου και στάθμισις των κατευθύνσεων κατά τα κάτωθι: Σελ. 193 Αγροτική Τράπεζα 12.Θ.ζ.13-16 α)Γεωργική έρευνα της νήσου και στάθμισις των κατευθύνσεων και αποδόσεων της γεωργικής παραγωγής επί τω τέλει του παραλληλισμού και της συνεργασίας των σχετικών συντελεστών εν προκειμένω δια την ρυθμικήν ενίσχυσιν και προαγωγήν αυτής. β)Χορήγησις υπό ευνοϊκούς όρους και τόκους δανείων δια συνήθεις καλλιεργητικάς ανάγκας διετούς κατ’ ανώτατον όριον προθεσμίας και δανείων βελτιώσεως κτημάτων ή προμηθείας γεωργικών ειδών, μηχανημάτων κλπ., προς ίδρυσιν ελαιουργείων μέσης προθεσμίας (4-6 ετών ) δια γεωργικών ενεχυρογράφων ή συμβολαίων επί υποθήκη των κτημάτων των δανειζομένων και ενεχυριάσεως της εσοδείας αυτών, ως και δανείων δια γεωργικάς και κτηνοτροφικάς επιχειρήσεις. Χορήγησις δανείων μονίμων εγκαταστάσεων και βελτιώσεων (μακροπρόθεσμα). Δια τα δάνεια ταύτα κέκτηται ο Α.Ο.Α.Π. προνόμιον πρωτοπραξίας και γεωργικού ενεχύρου προς εξασφάλισιν των τοκοχρεωλυτικών δόσεων των δανείων αυτού. γ)Προμήθεια και εμπορία προς διάθεσιν εις τον γεωργικόν πληθυσμόν της νήσου υπό ευνοϊκούς δια τούτον όρους λιπασμάτων, αραβοσίτου, θείου και θειϊκού, μελάσσης, βακαλάου και λοιπών ειδών πρώτης ανάγκης, γεωργικών ειδών και αντικειμένων εν γένει. Δια πάσας τας εργασίας ταύτας και οιασδήποτε άλλας εν τω παρόντι καθοριζομένας δύναται ο Α.ΟΑ.Π. να συμβάλληται μεθ’ οιουδήποτε τραπεζικού ιδρύματος παρέχοντος τους ευνοϊκωτέρους όρους. Τα εκ της ως άνω εμπορίας και διαθέσεως των γεωργικών προϊόντων προκύπτοντα καθαρά κέρδη διατίθενται αποφάσει του διοικητικού συμβουλίου κατόπιν προτάσεως του διευθυντού του Α.Ο.Α.Π.: 1.Προς σχηματισμόν αποθεματικού δια την κάλυψιν ενδεχομένων ζημιών εκ της συγκρατήσεως των τιμών των προϊόντων. 2.Δια την συμπλήρωσιν εγκαταστάσεων του Α.Ο.Α.Π και 3.Δια την μετ’ έγκρισιν του υπουργείου Γεωργίας εκτέλεσιν και ενίσχυσιν έργων κοινής ωφελείας, ήτοι αρδευτικών, κτηνοτροφικών, ιδρύσεως προτύπων κτημάτων, παροχής εκλεκτών σπόρων και δένδρων και εν γένει των διαλαμβανομένων εν τω ν.3905, ως ούτος μεταγενεστέρως ετροποποιήθη, ειδικωτέρων σκοπών του Α.Ο.Α.Π. Κερκύρας. Αι προμήθειαι απάντων των ως άνω ειδών ενεργούνται δια δημοπρασίας υπό τριμελούς επιτροπής, οριζομένης υπό του διοικητικού συμβουλίου και ης μετέχει ο διευθυντής και εν εκ των μελών του διοικητικού συμβουλίου ως πρόεδρος. Τα πρακτικά της δημοπρασίας τελούσιν υπό την έγκρισιν του διοικητικού συμβουλίου του Α.Ο.Α.Π.  Σελ. 194 Εξαιρετικώς επιτρέπεται η άνευ δημοπρασίας προμήθεια ειδών αξίας μέχρι πέντε χιλιάδων (5000) δραχμών κατ’ είδος και κατά μήνα. Αι πωλήσεις των συγκεντρουμένων προϊόντων των παραγωγών θ’ αποφασίζωνται πρότερον και θα εγκρίνωνται μετά την συμφωνίαν περί του τιμήματος παρά της ανωτέρω επιτροπής. δ)Μελέται φύσεως υδραυλικής και εκτελέσεως τούτων, όπως δι’ αρτεσιανών φρεάτων ή άλλων παρεμφερών έργων αποκτήσωσιν ύδωρ τα στερούμενα τούτου χωρία της νήσου. ε)Επιστημονική καταπολέμησις των νόσων των διαφόρων δένδρων, φυτειών και κτηνών και σύστασις υποδειγματικών σταθμών και φυτωρίων, ως και ασφάλισις κατά νόσων, θεομηνιών ή επιζωωτιών. Πάσα μελέτη δια την καταπολέμησιν ταύτην τίθεται υπό την έγκρισιν του Υπουργείου της Γεωργίας όπερ αποφαίνεται επί των μετενεκτέων μεταρρυθμίσεων και επιστρέφει ταύτην εγκαίρως προς τον Αυτόνομον. ς)Κατάργησις, εκκαθάρισις (οικονομική, διοικητική, εσωτερική κλπ.) και αναδιοργάνωσις των εν τη νήσω γεωργικών συνεταιρικών οργανώσεων παντός βαθμού και πάσης μορφής. ζ)Εκκαθάρισις, αναδιοργάνωσις και ανανέωσις των υφισταμένων συνεταιρικών ελαιουργείων και ταξινόμησις αυτών χωρικώς κατά περιφερείας και από απόψεως μηχανικών εγκαταστάσεων κατά τας ανάγκας της ελαιοκομικής παραγωγής εκάστης περιφερείας της νήσου ή της καλλιτέρας και συμφερωτέρας αποδόσεως. η)Προώθησις και διαπαιδαγώγησις της συνεταιρικής οργανώσεως, των χωρικών προς κοινήν επεξεργασίαν των ελαιών και των υποπροϊόντων αυτών και κοινήν καθ’ έκαστον συνεταιρισμόν αποθήκευσιν και πώλησιν του παραγομένου ελαίου και των υποπροϊόντων αυτού μέσω της Εταιρείας Γενικών Αποθηκών και παραρτημάτων αυτής, ιδρυομένων καθ’ όλην την νήσον ή και άλλλως, επί τω τέλει της ενιαίας ρυθμίσεως της προσφοράς προς την ζήτησιν των προϊόντων τούτων και της προστασίας των τιμών του ελαίου ιδία. Και εν γένει η συστηματοποίησις της εμπορικής προσφοράς και διαπραγματεύσεως των γεωργικών προϊόντων δια λογαριασμόν των παραγωγών των συνεταιρισμένων ή μη και η διάθεσις αυτών μέχρι των αγορών καταναλώσεως. 12.Θ.ζ.16 Αγροτική Τράπεζα θ)Χορήγησις δανείων επί ενεχύρω ελαίου ή άλλων γεωργικών προϊόντων και μηχανημάτων υπό ευνοϊκούς όρους. ι)Μεταβίβασις προς τον «Αυτόνομον Οργανισμόν αγροτικής πίστεως» των προς την Εθνική Τράπεζαν της Ελλάδος και προς τας υφισταμένας εν τη νήσω τρεις ενώσεις γεωργικών συνεταιρισμών, ως και προς τους γεωργικούς συνεταιρισμούς υπαρχουσών οπωσδήποτε οικονομικών υποχρεώσεων των συνεταίρων ή μη τοιούτων, κατά τα δι’ ιδιαιτέρας συμβάσεως μεταξύ της Εθνικής Τραπέζης της Ελλάδος και του υπουργού της Γεωργίας καθορισθησόμενα εν ταις λεπτομερείαις των και επιδίωξις της εισπράξεως τούτων υπό του Α.Ο.Α.Π. δια τοκοχρεωλυτικών δόσεων των υποχρέων εις προθεσμίας κανονισθησομένας. ια)Σύναψις δανείων μετά πιστωτικών ιδρυμάτων και άλλων νομικών ή φυσικών προσώπων προς επιδίωξιν των ανωτέρω σκοπών. ιβ)Σύστασις μέχρι 1 Απρ. 1933 μιας οινοποιητικής προς παρασκευήν και επιμέλειαν τύπων οίνων Κερκυραϊκών, ως και μελέτη τεχνική και οικονομική αρδευτικών έργων προς αύξησιν της παραγωγής αραβοσίτου και λοιπών προϊόντων. ιγ)Η αγορά δια λογαριασμόν του Α.Ο.Α.Π. παρά των μικροπαραγωγών εις τας τρεχούσας τιμάς γεωργικών προϊόντων δια ποσότητας καθοριζομένας εκάστοτε υπό του συμβουλίου καθώς και η τήρησις αποθεμάτων μέχρις ωρισμένων ποσοτήτων και η διάθεσις αυτών εις το εσωτερικόν ή εξωτερικόν. Μετά την τελικήν εκκαθάρισιν των λογαριασμών της πωλήσεως των προϊόντων των μικροπαραγωγών, τα τυχόν προκύψαντα κέρδη διανέμονται κατ’ αναλογίαν εις αυτούς μετ’αφαίρεσιν δύο επί τοις χιλίοις (2 ο / οο) υπέρ του Α.Ο.Α.Π. Άρθρ.4-5.(Μεταβατικαί διατάξεις). 